Document ID: 31993D0393

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Ιουλίου 1993 σχετικά με την εισαγωγή στην Κοινότητα νωπού χοιρείου κρέατος, προϊόντων χοιρείου κρέατος, ζώντων χοίρων και εμβρύων χοίρου από την Ουγγαρία και την τροποποίηση των αποφάσεων 82/8/ΕΟΚ, 91/449/ΕΟΚ και 92/322/ΕΟΚ
(93/393/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 όσον αφορά τα προβλήματα υγειονομικής και κτηνιατρικής επιθεώρησης των εισαγωγών βοοειδών, προβάτων, αιγών και χοίρων, καθώς και νωπού κρέατος και προϊόντων κρέατος από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 του Συμβουλίου (2), και ιδίως τα άρθρα 6, 11, 15, 16, 21 και 22,
την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την απόφαση 92/438/ΕΟΚ (4), και ιδίως το άρθρο 18 παράγραφος 7,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (5), όπως τροποποιήθηκε τελευταία από την οδηγία 92/118/ΕΟΚ (6), και ιδίως το άρθρο 19 παράγραφος 7,
Εκτιμώντας:
ότι, με την απόφαση 82/8/ΕΟΚ της Επιτροπής (7), όπως τροποποιήθηκε τελευταία από την απόφαση 93/20/ΕΟΚ (8), θεσπίζονται οι υγειονομικοί όροι οι σχετικοί με τα ζώα και το υγειονομικό πιστοποιητικό για τις εισαγωγές νωπού κρέατος από την Ουγγαρία-
ότι, με την απόφαση 91/449/ΕΟΚ της Επιτροπής (9), όπως τροποποιήθηκε τελευταία από την απόφαση 93/20/ΕΟΚ, καθορίζεται το πρότυπο για το υγειονομικό πιστοποιητικό εισαγωγών προϊόντων κρέατος από την Ουγγαρία-
ότι, με την απόφαση 92/332/ΕΟΚ της Επιτροπής (10), όπως τροποποιήθηκε τελευταία από την απόφαση 93/20/ΕΟΚ, θεσπίζονται οι υγειονομικοί όροι που αφορούν τα ζώα και το υγειονομικό πιστοποιητικό για τις εισαγωγές οικοσίτων χοιροειδών και βοοειδών από την Ουγγαρία-
ότι, λόγω της εμφάνισης στο παρελθόν κρουσμάτων κλασικής πανώλης του χοίρου, η Επιτροπή υιοθέτησε την απόφαση 92/539/ΕΟΚ της 10ης Νοεμβρίου 1992 σχετικά με την εισαγωγή στην Κοινότητα ζώντων χοίρων, νωπού χοίρειου κρέατος, σπέρματος χοίρων, εμβρύων χοίρου και προϊόντων χοιρείου κρέατος από την Ουγγαρία (11), όπως τροποποιήθηκε τελευταία από την απόφαση 93/21/ΕΟΚ (12)- ότι, σύμφωνα με τη γνώμη μιας αποστολής της Επιτροπής, η κατάσταση είναι υπό τον έλεγχο των αρχών της Ουγγαρίας και θεσπίστηκαν μέτρα βάσει της απόφασης 93/21/ΕΟΚ της Επιτροπής, με τα οποία πραγματοποιείται οργάνωση της Ουγγαρίας σε περιφέρειες, με σκοπό να επιτραπούν ορισμένες εισαγωγές από τη χώρα αυτή, με εξαίρεση την κομητεία Bekes-
ότι δηλώθηκαν εκ νέου κρούσματα κλασικής πανώλης του χοίρου στην Ουγγαρία-
ότι η εμφάνιση κλασικής πανώλης του χοίρου στην Ουγγαρία αποτελεί σοβαρό κίνδυνο για την υγεία των ζώων στην Ευρωπαϊκή Κοινότητα, λαμβάνοντας υπόψη την εμπορία ζώντων χοίρων, νωπού χοίρειου κρέατος, εμβρύων χοίρων και ορισμένων προϊόντων με βάση το κρέας χοίρου-
ότι είναι απαραίτητο να τροποποιηθούν κατάλληλα τα μέτρα, οι υγειονομικοί όροι και το υγειονομικό πιστοποιητικό, όσον αφορά πρόσθετα μέτρα που θα πρέπει να ληφθούν για τις κομητείες Szabolcs-Szatmar-Bereg και Hajdu-Bihar-
ότι είναι απαραίτητο να αντικατασταθούν οι αποφάσεις 92/539/ΕΟΚ και 93/20/ΕΟΚ, αντίστοιχα-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν τις εισαγωγές οικόσιτων χοιροειδών, νωπού κρέατος και προϊόντων κρέατος των ζώων αυτών, συμπεριλαμβανομένων και των αγριόχοιρων, από την Ουγγαρία με εξαίρεση τις κομητείες Bekes, Szabolcs-Szatmar-Bereg και Hajdu-Bihar. Ωστόσο, επιτρέπουν την εισαγωγή από τις προανερθείσες κομητείες προϊόντων κρέατος που έχουν υποστεί θερμική επεξεργασία σε ερμητικά κλειστούς περιέκτες με τιμή Fo ίση ή μεγαλύτερη από 3,00, άλλως πως έχουν υποστεί θερμική επεξεργασία κατά την οποία η θερμοκρασία στο κέντρο της διάταξης είναι τουλάχιστον 70 o C, ή έχουν υποστεί επεξεργασία με φυσική ζύμωση ή ωρίμανση τουλάχιστον εννέα μηνών για το χοιρομέρι βάρους 5,5 χιλιογράμμων και η οποία παρουσιάζει τα ακόλουθα χαρακτηριστικά:
- aW ίση ή μικρότερη από 0,93,
- pH ίσο ή μικρότερο από 6.
2. Τα κράτη μέλη δεν επιτρέπουν την εισαγωγή εμβρύων οικόσιτων χοιροειδών από τις κομητείες Bekes, Szabolcs-Szatmar-Bereg και Hajdu-Bihar της Ουγγαρίας.
Άρθρο 2
Το παράρτημα Α της απόφασης 82/8/ΕΟΚ τροποποιείται ως εξής:
1. Μετά τις λέξεις "Χώρα εξαγωγής: Ουγγαρία", προστίθενται οι λέξεις "(με εξαίρεση την περίπτωση νωπού χοιρείου κρέατος των κομητειών Bekes, Szabolcs-Szatmar-Bereg και Hajdu-Bihar)".
2. Στο τμήμα IV σημείο 1 πρώτο εδάφιο, μετά τις λέξεις "Επικράτεια της Ουγγαρίας (με εξαίρεση, στην περίπτωση των χοίρων που εσφάγησαν μετά την 1η Σεπτεμβρίου 1992, την κομητεία Bekes", προστίθενται οι λέξεις "και στην περίπτωση των χοίρων που εσφάγησαν μετά την 1η Μαΐου 1993, οι κομητείες Szabolcs-Szatmar-Bereg και Hajdu-Bihar".
Άρθρο 3
Το παράρτημα Α μέρος ΙΙ της απόφασης 91/449/ΕΟΚ τροποποιείται ως εξής:
Μετά τις λέξεις "Ουγγαρία (με εξαίρεση την περίπτωση προϊόντων που προέρχονται από κρέας χοίρων που εσφάγησαν μετά την 1η Σεπτεμβρίου 1992, την κομητεία Bekes", προστίθενται οι λέξεις "και στην περίπτωση των χοίρων που εσφάγησαν μετά την 1η Μαΐου 1993, οι κομητείες Szabolcs-Szatmar-Bereg και Hajdu-Bihar".
Άρθρο 4
Η απόφαση 92/322/ΕΟΚ τροποποιείται ως εξής:
1. Στα παραρτήματα Γ και Δ, μετά τις λέξεις "Χώρα εξαγωγής: Ουγγαρία", προστίθενται οι λέξεις "(με εξαίρεση, τις κομητείες Bekes, Szabolcs-Szatmar-Bereg και Hajdu-Bihar)".
2. Στα παραρτήματα Γ και Δ τμήμα V παράγραφος 1, μετά τη λέξη "Ουγγαρία", προστίθενται οι λέξεις "(με εξαίρεση, τις κομητείες Bekes, Szabolcs-Szatmar-Bereg και Hajdu-Bihar)".
Άρθρο 5
Οι αποφάσεις 92/539/ΕΟΚ και 93/20/ΕΟΚ καταργούνται διά της παρούσης.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 6 Ιουλίου 1993.

Labels: 3
18
17
6